EkBass/fiwiki-20250220-pages-articles huggingface dataset:
Jordan Sigalet

Jordan Sigalet (s. 19. helmikuuta 1981) on kanadalainen jääkiekkovalmentaja ja uransa lopettanut jääkiekkomaalivahti. Sigalet pelasi kaudet 1999–2001 BCHL- junioriliigan Victoria Salsassa. Jälkimmäisellä kaudella hän oli voittamassa sarjan mestaruutta. Hyvin otteidensa ansiosta Boston Bruins varasi hänet NHL:ään varaustilaisuudessa 2001 ja hän sai stipendin Bowling Greenin osavaltionyliopistoon. Sigalet pelasi yliopiston Falcons-joukkueessa 2001–2005. Keväällä 2003 Sigalet huomasi olevansa turta usein aamuisin eikä raajat toiminut vielä päivälläkään. Hän kävi läpi useita testejä, ja hänellä diagnisoitiin MS-tauti. Hän aloitti heti taudin etenemistä hidastavan lääkityksen ottamisen mutta ei julkistanut sairauttaan. Lopulta yhdeksän kuukautta diagnoosin jälkeen, joulukuussa 2003 Sigalet kertoi taudistaan. Seuraavalle kaudella hän palasi Bowling Greeniin ja pelasi parhaan yliopistokautensa. Hän oli kauden jälkeen ehdolla ESPN:n jakamaan ESPY- palkintoon vuoden parhaasta paluusta. Sigalet pelasi yliopistouransa jälkeen kolme kautta Boston Bruinsin organisaatiossa, pääasiassa AHL:n Providence Bruinsissa. Tuona aikana hänet kutsuttiin kolmesti ylös NHL:ään. Sigalet sai ainoat peliminuuttinsa NHL:ssä 7. tammikuuta 2006, kun hän pääsi korvaamaan loukkaantuneen Andrew Raycroftin 43 sekunniksi ottelussa Tampa Bay Lightningiä vastaan. Pelattuaan kolme kautta Bruinsissa Sigalet siirtyi Eurooppaan. Hän pelasi kauden aikana sekä Vysšaja Ligan Rubin Tjumenissä että Itävallan pääsarjan Vienna Capitalsissa. Hän lopetti uransa kauden jälkeen. Uransa jälkeen Sigalet piti yksityistunteja Pro Formance Goalie Schoolissa. Hänet palkattiin kaudelle 2010–2011 WHL-juniorisarjan Everett Silvertipsin maalivahtivalmentajaksi. Seuraavalle kaudelle hän siirtyi AHL-joukkue Abbotsford Heat maalivahtivalmentajaksi. == Lähteet == Luokka:Kanadalaiset jääkiekkomaalivahdit Luokka:Boston Bruinsin varaamat pelaajat Luokka:Vuonna 1981 syntyneet Luokka:Elävät henkilöt
Tünde Vaszi

Tünde Vaszi (s. 18. huhtikuuta 1972) on unkarilainen yleisurheilija, joka on menestynyt parhaiten pituushypyssä. Vaszi voitti EM-pronssia vuonna 2002 sekä oli 2001 MM-kisoissa neljäs ja 2004 olympiakisoissa kahdeksas. Vaszi voitti Unkarin pituushyppymestaruuden vuosina 2002, 2005 ja 2006. Hänet valittiin vuoden unkarilaiseksi yleisurheilijaksi vuonna 2003. ==Ennätykset== * Pituushyppy: 686 (2001) * Seiväshyppy: 425 (2006) * 100 metrin juoksu: 11,59 (1999) * 60 metrin juoksu: 7,57 (2003) ==Saavutuksia== * EM-pronssia 2002 * Vuoden unkarilainen yleisurheilija 2003 * Olympiakisojen 2004 kahdeksas sija * MM-kisojen 2001 neljäs sija ==Aiheesta muualla== * Luokka:Unkarilaiset pituushyppääjät Luokka:Vuonna 1972 syntyneet Luokka:Elävät henkilöt
Seesamtie

Seesamtie () on yhdysvaltalainen lasten televisiosarja. Se on voittanut useita Daytime Emmy- ja Emmy-palkintoja. Sarjassa Jim Hensonin luomat Muppet-hahmot opettavat lapsille lukemista, laskemista ja muita käytännön asioita tarinan ja laulun keinoin. Seesamtietä on esitetty Yhdysvalloissa vuodesta 1969. Vuoteen 2008 mennessä jaksoja oli esitetty noin 4 180 kappaletta. Ohjelmaa on tehty 39 tuotantokautta. Seesamtie on yksi Yhdysvaltain pisimpään esitettyjä televisiosarjoja. Seesamtie on myös kansainvälisesti suosittu. Alkuperäisiä jaksoja on esitetty noin 120 eri maassa. Se on voittanut 109 Emmy-palkintoa, enemmän kuin mikään muu televisiosarja. Suomessa jaksoja esitti Yle TV2 -kanava vuosina 1997–2000. == Sarjassa esiintyviä hahmoja == * Alfa * Kermit * Elmo * Keksimonsteri (Cookie Monster) * Tipu Tilava (Big Bird) * Bert ja Ernie * Ärtsy-Oskar (Oscar the Grouch) * Ruuvi (Grover) * Sohvi * Kreivi Kamreeri (Count von Count) == Suomenkieliset ääninäyttelijät == Lisäksi: Mari Vainio, Mirjami Heikkinen, Heljä Heikkinen, Pasi Mäkelä, Annamari Metsävainio, Leena Liimatainen, Ulla Renko, Päivi Granström, Anna-Liisa Vihko, Markus Bäckman, Matti Holi, Mikko Pettinen, Topi Lehtipuu Sarjan lopputekstit Jälkiäänitetyn kansainvälisen osuuden lisäksi sarjan suomalaisen version jaksojen alussa ja lopussa oli Suomessa tehty studio-osuus, jossa esiintyi kuopiolainen Alfa- nukke. Osuuden käsikirjoittajina olivat muun muassa Eppu Nuotio, Marko Kilpi ja Jukka Itkonen, ja ohjelmaa tuotti Marita Porrassalmi. == Lähteet == == Aiheesta muualla == * Seesamintie TV.comissa . Luokka:Lastenohjelmat Luokka:Yhdysvaltalaiset televisiosarjat Luokka:1960-luvun televisiosarjat
Daniel Díaz

Daniel Alberto ”Cata” Díaz (s. 13. maaliskuuta 1979 San Fernando del Valle, Catamarcan maakunta, Argentiina) on argentiinalainen jalkapalloilija, pelipaikaltaan keskuspuolustaja. Hän edustaa espanjalaista Getafea. Díaz aloitti ammattiuransa Rosario Centralissa vuonna 2000 ja pelatessaan Boca Juniorsissa vuosina 2005–2007 hän oli mukana voittamassa useita mestaruuksia. Kesällä 2007 Díaz siirtyi noin neljällä miljoonalla eurolla espanjalaisseura Getafeen, joka voitti tarjouskilpailussa Sevillan ja Betisin.El ’Cata’ Díaz será azulón los próximos cinco años Marca. 4.7.2007. Viitattu 29.11.2007. Hänellä on myös Italian kansalaisuus. Díaz on pelannut myös Argentiinan maajoukkueessa. Hän kuului joukkueen kokoonpanoon vuoden 2007 Copa Américassa, jossa hän pelasi yhden ottelun.Selecciones Copa América Venezuela 2007. Viitattu 29.11.2007. Díaz kastettiin Daniel Albertoksi argentiinalaispuolustaja Daniel Passarellan mukaan. Lempini Cata puolestaan tulee hänen kotimaakuntansa Catamarcan nimestä.’Cata’ Díaz es el nuevo cañón del Getafe Marca. 15.8.2007. Viitattu 29.11.2007. == Saavutukset == * Argentiinan Primera División: 2005 (syksy), 2006 (kevät) * Copa Sudamericana: 2005 * Recopa Sudamericana: 2005, 2006 * Copa Libertadores: 2007 == Lähteet == == Aiheesta muualla == * Cata Díaz Getafe CF:n sivustolla * Cata Díaz Football Database -sivustolla Luokka:Argentiinalaiset jalkapalloilijat Luokka:Vuonna 1979 syntyneet Luokka:Elävät henkilöt
Raul Falin

Raul Falin (4. maaliskuuta 1918 – 28. elokuuta 1981)Kuolinilmoitus, Helsingin Sanomat 13.9.1981, s. 4 oli suomalainen moottoriurheiluvaikuttaja. Hän sai surmansa Jyväskylän suurajoissa sattuneessa onnettomuudessa 28. elokuuta 1981. Falin oli kuollessaan AKK:n puheenjohtaja ja oli toiminut virassa 14 vuotta. Hän osallistui kaksi kertaa Monte Carlo -ralliin vuosina 1951 ja 1952. Falin oli myös Pohjoismaiden autourheiluliiton puheenjohtaja ja hän toimi Kansainvälisen autourheiluliiton FISA:n valtuustossa Suomen edustajana. == Kuolema == Falinin kuolemaan johtanut onnettomuus tapahtui vuoden 1981 Jyväskylän suurajojen neljännellä, Ehikin erikoiskokeella, Jämsänkosken pohjoispuolella. Itävaltalainen ralliautoilija Franz Wittman ajoi erikoiskokeen maaliin täyttä vauhtia eikä huomannut maalimerkkiä. Hän havahtui vasta 220 metriä maalilinjan jälkeen havaittuaan ajanottajien pakettiauton, jonka vierellä tien puolella seisoivat Raul Falin ja Suomen rallicross- toiminnan johtomiehiin kuulunut Boris Rung. Wittmanin jarrutus ei riittänyt pysäyttämään ralliautoa, vaan se liukui vähän sivuttain eteenpäin. Auton peräosa osui Faliniin lennättäen tämän 15 metrin päähän. Boris Rung ehti reagoida auton tuloon sen verran, että pyrki pakettiauton taakse suojaan. Hän ei ehtinyt suojaan, vaan Falinin sinkoutuva ruumis kaatoi hänet tielle. == Lähteet == * Helsingin Sanomat 30.8.1981 ===Viitteet=== Luokka:Suomalaiset urheiluvaikuttajat Luokka:Suomalaiset ralliautoilijat Luokka:Moottoriurheilun henkilöt Luokka:Vuonna 1918 syntyneet Luokka:Vuonna 1981 kuolleet
Sebastian Ahlgren

thumb|Sebastian Ahlgren Sebastian Ahlgren (s. 14. huhtikuuta 1971 TurkuRomanimusic-sivusto) on suomalainen iskelmälaulaja, joka kruunattiin 1993 Tangomarkkinoiden Tangokuninkaaksi ensimmäisenä romanina. Hänellä on vaimo nimeltä Anri ja neljä lasta.Iltalehti 2006 Ahlgren debytoi levylaulajana vuonna 1992, jolloin Matti ja Teppo tuottivat hänen singlensä ”Juoskaa hevoset”. Seuraavana vuonna hän voitti Tangokuninkuuden ja levytti kaksi albumia: yhteislevyn tangokuningatar Merja Raskin kanssa ja sooloalbumin Sebastian Ahlgren. Vuonna 1994 ilmestyi toinen sooloalbumi Kuutamoyö. Vuonna 1999 julkaistiin albumi Peluri ja vuonna 2002 Toivo Kärjen sävellyksiä sisältänyt Sebastian Ahlgren. == Diskografia == * Tangokuningas ja -kuningatar (yhdessä Merja Raskin kanssa, MTV-musiikki, 1993) * Sebastian Ahlgren (MTR- Music, 1993) * Kuutamoyö (Selecta, 1994) * Peluri (Turun Tähtituotanto Oy fifty-fifty records, 1999) * Sebastian Ahlgren (JK Music, 2002) ==Lähteet== Luokka:Tangokuninkaat Luokka:Suomalaiset iskelmälaulajat Luokka:Vuonna 1971 syntyneet Luokka:Elävät henkilöt Luokka:Suomen romanit
Ismo Dunderberg

Ismo Olavi Dunderberg (s. 17. kesäkuuta 1963 Helsinki) on Helsingin yliopiston Uuden testamentin eksegetiikan professori. Hän on toiminut kyseisessä virassa vuoden 2008 alusta lähtien. Dunderberg nimitettiin Helsingin yliopiston Uuden testamentin eksegetiikan dosentiksi 1994. Teologian tohtoriksi hän oli väitellyt aiemmin samana vuonna. Dunderberg on työskennellyt Suomen Akatemian tutkijana 1995–2003. Vuosina 2003–2007 hän toimi Helsingin yliopiston Uuden testamentin eksegetiikan professorin viransijaisena. Johanneksen evankeliumi, gnostilaisuus ja varhaiskristillisyys ovat Dunderbergin keskeisimpiä aloja. Dunderberg valittiin Suomalaisen Tiedeakatemian jäseneksi vuonna 2011. == Teoksia == * * * * * * * * * * * * ==Lähteet== Luokka:Suomalaiset teologit Luokka:Vuonna 1963 syntyneet Luokka:Elävät henkilöt
John W. Foster

John Watson Foster (2. maaliskuuta 1836 – 15. marraskuuta 1917) oli yhdysvaltalainen kenraali ja diplomaatti. Foster palveli pohjoisvaltioiden kenraalina Yhdysvaltain sisällissodassa ja sodan jälkeen journalistina. Hän toimi Yhdysvaltain suurlähettiläänä Meksikossa 1873–1880, Venäjällä 1880–1881 ja Espanjassa 1883–1885 sekä ulkoministerinä presidentti Benjamin Harrisonin hallinnossa vuosina 1892–1893. == Lähteet == Foster, John W. Foster, John W. Foster, John W. Foster, John W.
Sauvosaaren urheilupuisto

Sauvosaaren urheilupuisto on Kemissä Sauvosaaressa sijaitseva urheilualue. Alun perin urheiluareenana oli vain etukenttä, jossa on nurmikenttää ympäröivät juoksuradat sekä muut kenttälajien suorituspaikat. Etukenttä toimi aina 1980-luvulle asti jalkapalloilun pääareenana. Kemin Innon miehet nousivat syksyllä 1969 Suomen pääsarjaan eli silloiseen Mestaruussarjaan, jossa seura pelasi kauden 1970. Myöhemmin valmistunut urheilupuiston takakenttä on toiminut Veikkausliigassakin pelanneen PS Kemin ja PS Kemin konkurssin jälkeisen toiminnan jatkajan Kemi City FC:n kotikenttänä. Takakentällä on 1 880 ja etukentällä 1 200 katsomopaikkaa. == Takakentän ominaisuudet == Takakentän kokonaiskapasiteetti vuonna 2015 oli 4 500 katsojaa. Pääkatsomossa on 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä on pieni istumakatsomo ja murskepintainen seisomakatsomo. Kentän reunalla on myös VIP-tilat ja kuuluttamo. Stadion on valaisematon. Ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta. Uusi katsomo oli kolmikantainen hanke, jonka Ammattiopisto Lappia toimitti, Kemin kaupunki rakennutti ja jota seurat, ensisijaisesti PS Kemi, käyttävät. Keskeisenä rakennusmateriaalina käytettiin CLT-levyjä, eli ristikkäin liimattuja puulevykerroksia. Tuotantoon, elementtien kokoamiseen ja pintakäsittelyyn osallistui Lappian opiskelijoita Kemin ja Tornion rakennusaloilta. Kuppi-istuimet kiinnitettiin talkoovoimin sekä uuteen katsomoon että vanhaan merenpuoleiseen katsomoon. Huhtikuussa 2017 ilmoitettiin, että pääkatsomon budjetti ylittyi yli 200 000 eurolla. Takakenttä ei nykyisellään täytä Suomen Palloliiton Veikkausliigakentälle asettamia vaatimuksia. Kenttä on esimerkiksi keväisin pelikelvoton, valaistus puuttuu ja katsojakapasiteetti on liian matala. Takakentälle kaavaillaan muun muassa lämmitettyä tekonurmea ja valaistusta. Lisäksi merenpuoleiselle pitkälle sivulle on suunniteltu vähintään 500 paikkaista katettua katsomoa, jotta stadionilla olisi vähintään 1 500 katettua paikkaa. Töiden on arvioitu ajoittuvan vuosiin 2019–2021, mikäli Kemin kaupunginvaltuusto suhtautuu hankkeeseen myönteisesti. Remontin kustannusarvio liikkuu 3–4 miljoonan välillä. == Ennätykset == Sauvosaaren urheilupuiston takakentän yleisöennätys on kaudella 2016 pelatusta jalkapallon Veikkausliigan ottelusta PS Kemi–RoPS, jolloin ottelua seurasi 3 976 katsojaa. Sauvosaaren urheilupuiston etukentän yleisöennätys on kaudella 1970 pelatusta jalkapallon Mestaruussarjan ottelusta Into–HIFK, jolloin ottelua seurasi 3 947 katsojaa. == Lähteet == Luokka:Kemin urheilu Luokka:Suomen jalkapallostadionit Luokka:Sauvosaari Luokka:Kemin rakennukset ja rakennelmat
Yhdysvaltain Grand Prix 2004

Yhdysvaltain Grand Prix 2004 oli Formula 1 -sarjan osakilpailu, joka ajettiin 20. kesäkuuta 2004 Indianapolisin radalla Yhdysvalloissa. Kilpailun voitti Ferrarilla ajanut Michael Schumacher, jolle voitto oli kauden kahdeksas. Ferrarin menestystä täydensi toiseksi ajanut Rubens Barrichello. Kilpailussa nähtiin myös vakava onnettomuus, kun Ralf Schumacher ajautui perä edellä seinään radan ovaaliosuudella takarenkaan puhjettua. Ralf Schumacher loukkaantui ja palasi radoille vasta Kiinan GP:ssä syksyllä. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 73 1.40.29,914 2 10 2 2 Rubens Barrichello Ferrari 73 + 2,950 1 8 3 10 Takuma Satō BAR-Honda 73 + 22,036 3 6 4 7 Jarno Trulli Renault 73 + 34,544 20 5 5 17 Olivier Panis Toyota 73 + 37,534 8 4 6 6 Kimi Räikkönen McLaren-Mercedes 72 + 1 krs. 7 3 7 5 David Coulthard McLaren- Mercedes 72 + 1 krs. 12 2 8 21 Zsolt Baumgartner Minardi-Cosworth 70 + 3 krs. 19 1 9 11 Giancarlo Fisichella Sauber-Petronas 65 + 8 krs. 14 Kesk. 14 Mark Webber Jaguar-Cosworth 60 Moottori 10 DSQ 3 Juan Pablo Montoya Williams-BMW 57 Hylättiin liian myöhäisestä auton vaihdosta. 5 Kesk. 18 Nick Heidfeld Jordan-Ford 40 Moottori 16 Kesk. 9 Jenson Button BAR-Honda 26 Vaihdelaatikko 4 Kesk. 16 Cristiano da Matta Toyota 17 Kolarivaurio/Vaihdelaatikko 11 Kesk. 4 Ralf Schumacher Williams-BMW 9 Rengasrikko/ulosajo 6 Kesk. 8 Fernando Alonso Renault 8 Rengasrikko/ulosajo 9 Kesk. 15 Christian Klien Jaguar-Cosworth 0 Kolari 13 Kesk. 12 Felipe Massa Sauber-Petronas 0 Kolari 15 Kesk. 19 Giorgio Pantano Jordan-Ford 0 Kolari 17 Kesk. 20 Gianmaria Bruni Minardi-Cosworth 0 Kolari 18 Lähde: Lähde: Lähde: Lähde: Lähde: Lähde: Lähde: Lähde: == Muuta == *Olivier Panisin 150:s Grand Prix *Zsolt Baumgartnerin ensimmäinen ja ainoa MM-piste *Takuma Satōn ensimmäinen ja ainoa palkintosija *Rubens Barrichellon kymmenes paalupaikka == Lähteet == == Aiheesta muualla == Luokka:Formula 1 -kausi 2004 Luokka:Yhdysvaltain Grand Prix
Siegfried Lowitz

Siegfried Lowitz (alk. Siegfried Wodolowitz) (22. syyskuuta 1914 Berliini – 27. kesäkuuta 1999 München) oli saksalainen näyttelijä, joka tuli tunnetuksi komisario Erwin Kösterin roolista televisiosarjassa Vanha kettu. Lowitz valmistui Mainzin lyseosta ja sen jälkeen hän kävi näyttelijäopintonsa Frankfurtissa. Teatteridebyyttinsä hän teki vuonna 1934, jolloin hän oli 20-vuotias. Vuosina 1968–1978 hän näytteli Baijerin osavaltion teatterissa. Vuonna 1977 hän alkoi näytellä sarjassa Vanha kettu, jossa hän näytteli vuoden 1985 loppuun. Hän näytteli myös monissa elokuvissa. Lowitz osallistui toiseen maailmansotaan Wehrmachtin 7. panssaridivisioonassa haavoittuen vuonna 1943. == Palkinnot == * Special Award (1996) Elämäntyöpalkinto == Kirjallisuutta == * Lowitz, Siegfried: Was für ein Leben, Olzog, München, 2000 == Aiheesta muualla == * Luokka:Saksalaiset näyttelijät Luokka:Vuonna 1914 syntyneet Luokka:Vuonna 1999 kuolleet
John M. Clayton

John Middleton Clayton (24. heinäkuuta 1796 Dagsboro, Delaware – 9. marraskuuta 1856 Dover, Delaware) oli yhdysvaltalainen poliitikko ja lakimies Delawaresta. Hän edusti whig-puoluetta, tätä seurannutta oppositiopuoluetta sekä jacksonien vastustajia. Clayton valittiin Delawaren osavaltion edustajainhuoneeseen vuonna 1824 ja osavaltion ulkoministerinä hän toimi 1826–1828. Hän istui senaatissa vuosina 1829–1836, jonka jälkeen hän otti vastaan nimityksen Delawaren korkeimman oikeuden puheenjohtajaksi vuonna 1837. Hänet valittiin uudelleen senaattiin vuonna 1845, jossa hän vastusti Meksikon–Yhdysvaltain sotaa. Hän erosi vuonna 1849 ottaakseen vastaan nimityksen ulkoministeriksi presidentti Zachary Taylorin hallitukseen, jossa hän oli mukana vuoteen 1850 saakka. Ulkoministerinä Clayton neuvotteli Claytonin-Bulwerin sopimuksen Britannian kanssa. 1853 Clayton palasi senaattiin ja oli senaatissa aina kuolemaansa 1856 saakka. Clayton oli aikalaistensa mukaan yksi senaatin parhaista puhujista ja väittelijöistä. == Lähteet == Clayton, John M. Clayton, John M. Clayton, John M. Clayton, John M.
Isolde Kostner

Isolde Kostner (s. 20. maaliskuuta 1975 Bolzano) on italialainen alppihiihtäjä ja kolminkertainen olympiamitalisti. Hän kilpaili pääasiassa syöksylaskussa ja super-G:ssä. Kostner oli yksi maansa tähtiä ajalla 1994–2002. Hän voitti sinä aikana olympialaisista kaksi pronssia ja yhden hopean. MM-kilpailuista tuli maailmanmestaruus 1996–1997 ja hopea 2001. Kostner voitti urallaan 15 maailmancupin osakilpailua. Hän voitti myös syöksycupin vuosina 2001 ja 2002. Kostner on italialaisen taitoluistelija Carolina Kostnerin kummitäti. ==Maailmancupvoitot== Aika Paikka Laji 29\. tammikuuta 1994 Garmisch- Partenkirchen Syöksy 20\. tammikuuta 1996 Cortina d'Ampezzo Syöksy 23\. tammikuuta 1997 Cortina d'Ampezzo Syöksy 25\. tammikuuta 1997 Cortina d'Ampezzo Super-G 22\. tammikuuta 1998 Cortina d'Ampezzo Syöksy 27\. marraskuuta 1999 Lake Louise Syöksy 8\. joulukuuta 1999 Val d'Isère Super-G 17\. joulukuuta 1999 Sankt Moritz Syöksy 10\. helmikuuta 2000 Santa Caterina Valfurva Syöksy 1\. joulukuuta 2000 Lake Louise Syöksy 19\. tammikuuta 2001 Cortina d'Ampezzo Syöksy 25\. helmikuuta 2001 Lenzerheide Super-G 29\. marraskuuta 2001 Lake Louise Syöksy 30\. marraskuuta 2001 Lake Louise Syöksy 31\. tammikuuta 2004 Haus im Ennstal Syöksy ===Saavutukset=== * Olympiahopea syöksystä 2002 * Olympiapronssi Super-G:stä 1994 * Olympiapronssi syöksystä 1994 * MM-kultaa Super-G:stä 1996 ja 1997 * MM-hopeaa Super-G:stä 2001 * Juniorien maailmanmestaruus 1993 * Syöksycupin voitot 2001 ja 2002 * 15 maailmancupin osakilpailuvoittoa == Lähteet == * Virallinen kotisivu * Luokka:Italialaiset alppihiihtäjät Luokka:Italialaiset olympiamitalistit Luokka:Etelätirolilaiset henkilöt Luokka:Vuonna 1975 syntyneet Luokka:Elävät henkilöt
Kauniaisten keskuskenttä

Kauniaisten keskuskenttä on Kauniaisissa sijaitseva yleisurheilu- ja jalkapallostadion. Stadion toimii Kakkosessa pelaavan GrIFK:n kotikenttänä. Stadionin pääkatsomon kapasiteetti on 500 katsojaa. == Ominaisuudet == Kauniaisten keskuskentällä oli alun perin luonnonnurmi, joka vaihdettiin tekonurmeksi vuonna 2014. Aikaisemmin, 1970–1980-lukujen taitteessa juoksuratojen päällysteenä oli kumiasfaltti ja talvisin ne jäädytettiin kuntoluistelua varten. Juoksuratojen nykyinen Tartan-pinnoite on asennettu vuonna 1996. Kentän nurmi on perustettu niin sanottuun hiekkamonttuun ja sen keskialue on täytetty vettäläpäisevälle savipitoisella multamaalla (noin 50 cm). Kentälle asennettiin automaattinen kastelujärjestelmä vuonna 2001.http://www.kauniainen.fi/dynasty/fin/kokous/200786-7.HTM == Lähteet == Luokka:Suomen jalkapallostadionit Luokka:Kauniaisten rakennukset ja rakennelmat Luokka:Kauniaisten urheilu
Jay Cutler

Jay Cutler (oik. Jason Isaac Cutler 3. elokuuta 1973 Sterling, Massachusetts), on yhdysvaltalainen kehonrakentaja ja moninkertainen Arnold Classic- ja Mr. Olympia -titteleiden voittaja. Cutler työskenteli alkuun rakennusalalla perheyrityksessä Cutler Bros. Harjoittelun hän aloitti jo 18-vuotiaana. Ensimmäisen kilpailunsa hän kävi vuonna 1992, kun hän otti osaa Gold's Gym Worcester Bodybuilding Championshipsiin, jossa hän sijoittui toiselle sijalle. Nykyään Cutler asuu Las Vegasissa yhdessä vaimonsa Kerryn kanssa. == Strategiset mitat == *Pituus: 175 cm *Kilpailupaino: 124 kg *Off-season-paino: 140 kg *Käsivarret: 57 cm *Rinta: 157.5 cm *Vyötärö: 86 cm *Reidet: 78.5 cm *Pohkeet: 48 cm == Kehonrakennustittelit == *1993 NPC Iron Bodies Invitational, 1. sija teini-ikäisten sarjassa & miesten raskaassa sarjassa *1993 NPC Teen Nationals, 1. sija Raskas-sarja *1995 NPC U.S. Tournament of Champions, 1. sija Raskas-sarja *1996 NPC Nationals, 1. sija Raskas-sarja + ansaitsi IFBB ammattilainen tittelin *2000 IFBB Night of Champions, 1. sija *2002 Arnold Classic, 1. sija *2003 Arnold Classic, 1. sija *2003 Ironman Pro Invitational, 1. sija *2003 San Francisco Pro Invitational, 1. sija *2003 Dutch Grand Prix, 1. sija *2003 British Grand Prix, 1. sija *2004 Arnold Classic, 1. sija *2006 Austrian Grand Prix, 1. sija *2006 Romanian Grand Prix, 1. sija *2006 Dutch Grand Prix, 1. sija *2006 Mr. Olympia, 1. sija *2007 Mr. Olympia, 1. sija *2009 Mr. Olympia, 1. sija *2010 Mr. Olympia, 1. sija *2013 Mr. Olympia, 6. sija Vuosina 2001, 2003, 2004, 2005, 2008 ja 2011 Cutler sijoittui toiseksi Mr. Olympia kisoissa. Vuosia 2008 ja 2011 lukuun ottamatta kyseisinä vuosina ykköseksi nousi Ronnie Coleman. Mr. Olympia 2008 -kisassa Cutler jäi toiseksi Dexter Jacksonin viedessä voiton ja Mr. Olympia 2011 -kisassa Cutler jäi toiseksi Phil Heathin viedessä voiton. == Aiheesta muualla == *Jay Cutlerin viralliset kotisivut Luokka:Yhdysvaltalaiset kehonrakentajat Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit
Jussi Kujala

Jussi Kujala voi viitata * jalkapalloilija Jussi Kujalaan * kansanedustaja Juho Ernst (Jussi) Kujalaan.
Hatem Ben Arfa

Hatem Ben Arfa (, s. 7. maaliskuuta 1988 Clamart, Ranska) on tunisialaista sukujuurta omaava ranskalainen jalkapalloilija. Hän edustaa Ranskan Ligue 1:ssa FC Girondins de Bordeaux ja pelaa myös Ranskan maajoukkueessa. Ben Arfa pelaa yleensä joko laiturina tai keskikentällä hyökkäävässä roolissa. ==Ura== Olympique Lyonnais'n riveissä pinnalle noussut Ben Arfa teki todellisen läpimurtonsa Ranskan jalkapalloeliittiin kaudella 2007-08, jolloin hän oli päävalmentaja Alain Perrinin luottomies avauskokoonpanossa. Samalla kaudella Ben Arfa sai näyttömähdollisuuksia myös Ranskan maajoukkueessa, mutta EM- kisoihin 2008 Raymond Domenech ei miestä kelpuuttanut. Kesällä 2008 Ben Arfa jätti Lyonin neljän mestaruuskauden jälkeen ja siirtyi 12 miljoonan euron siirtosummalla Olympique de Marseilleen. Kesällä 2016 Ben Arfa siirtyi Paris Saint-Germainiin.Le transfert d'Hatem Ben Arfa homologué par la LFP ==Maajoukkueura== Hatem Ben Arfalla oli mahdollisuus edustaa maajoukkuetasolla myös Tunisiaa, mutta hän päätti kuitenkin edustaa Ranskaa. Ranskan maajoukkueessa Ben Arfa debytoi vuonna 2007. Hän oli myös voittamassa alle 17-vuotiaiden EM-kultaa Ranskan riveissä vuonna 2004. ==Saavutukset== *Ranskan mestaruus (4): 2005, 2006, 2007, 2008 *Ranskan cup: 2008 *Ranskan supercupin voitto (3): 2005, 2006, 2007 *Alle 17-vuotiaiden EM-kulta 2004 ==Lähteet== ===Viitteet=== ==Aiheesta muualla== *Profiili Lyonin sivuilla *Profiili Ranskan jalkapalloliiton sivuilla *Profiili FootballDatabase-tietokannassa *LFP - La fiche de Hatem Ben Arfa Luokka:Ranskalaiset jalkapalloilijat Luokka:Ranskantunisialaiset Luokka:Vuonna 1987 syntyneet Luokka:Elävät henkilöt
Pukinmäen liikuntapuisto

Pukinmäen liikuntapuisto sijaitsee Helsingin Pukinmäen kaupunginosassa sijaitsevalla Kenttätiellä. Se toimi jalkapalloseura PK-35:n kotikenttänä kauden 2008 loppuun asti. Virallisen nimensä ohella kenttä tunnetaan varsin yleisesti "Pukinmäen urheilupuistona". == Historiaa == Nykyistä liikuntapuistoa edeltänyt Pukinmäen urheilukenttä valmistui 1930-luvun alkuvuosina. Siihen asti paikalliset urheilukilpailut järjestettiinkin Pukinmäen ja Tapaninkylän hiekkateillä. Vanhan kentän rata oli poikkeuksellisen lyhyt, vain 350-metrinen. Nykyinen urheilupuisto rakennettiin vanhan kentän päälle 1980-luvun lopussa.http://www.valt.helsinki.fi/projects/kmuisti/matapupu/pukki/pukurh01.htm Vaikka liikuntapuiston ykkösnurmen katsojakapasiteetti on vain noin 2000 paikkaa, kentän yleisöennätys on 3 735 katsojaa. Se on peräisin Veikkausliigan paikallisottelusta PK-35–HJK kaudelta 1998. Kaupunki rakennutti Pukinmäen liikuntapuistoon uuden huoltorakennuksen vuonna 2001. Kustannuksiltaan huoltorakennus oli 900 000 euroa.Helsingin liikuntapaikkoja ja -rakennuksia. Helsingin kaupungin liikuntavirasto 2005. s.114. == Lähteet == == Aiheesta muualla == * Helsingin kaupungin liikuntaviraston internet -sivut Luokka:Suomen urheilukeskukset Luokka:Suomen jalkapallostadionit Luokka:Helsingin urheilupaikat Luokka:Pukinmäki
Harold Whitlock

Hector Harold Whitlock (16. joulukuuta 1903 – 27. joulukuuta 1985) oli brittiläinen yleisurheilija, joka kilpaili 50 kilometrin kävelyssä. Whitlock voitti olympiakultaa vuoden 1936 kesäolympialaisissa Berliinissä ajalla 4.30.42. Hän siirtyi kilpailun kärkeen 33 kilometrin kohdalla ja pysyi loppuun saakka ensimmäisenä vaikka oksenteli useita kertoja 38:n ja 43 kilometrin välillä. Ammatiltaan Whitlock oli automekaanikko. ==Lähteet== * * Luokka:Brittiläiset kävelijät Luokka:Brittiläiset olympiavoittajat Luokka:Vuonna 1903 syntyneet Luokka:Vuonna 1985 kuolleet
Markku Hurme

Markku Hurme (s. 12. lokakuuta 1972) on suomalainen pelaajauransa lopettanut jääkiekkoilija. == Ura == Hurme pelasi neljä kautta Karhu-Kissoissa I-divisioonassa vuosina 1991–1994 ennen SM-liigadebyyttiään kaudella 1994–1995 Helsingin HIFK:ssa, jossa hän iski ensimmäisellä kaudellaan tehot 1 + 3. Hän voitti myös ensimmäisenä HIFK tulokkaana joukkueensa maali- ja pistepörssin pudotuspeleissä samaisena vuonna tehoin 1+0. Hurme oli myös voittamassa HIFK:lle mestaruutta kaudella 1997–1998. Hän pelasi samassa ketjussa Olli Jokisen ja Mika Kortelaisen kanssa. Sen jälkeen hän on edusti kuusi kautta Espoon Bluesia, jossa pelasi myös pisteiden valossa parhaan kautensa 2002–03 tehoin 22+17=39. Bluesissa hän toimi myös joukkueensa kapteenina ja varakapteenina. Hurme siirtyi Turun Palloseuraan vuonna 2007 yhden kauden sopimuksella. Pelaajana hän ei pahemmin paistatellut parrasvaloissa, mutta muistetaan erityisesti arvostettuna joukkuepelaajana ja tasaisena pistenikkarina. Olli Jokisen mukaan Hurme oli erittäin aliarvostettu pelaaja, pienikokoinen mutta fyysinen ja hyvä luistelemaan. Jokinen kehui Hurmeen pelisilmää erinomaiseksi. == Uran jälkeen == Peliuran jälkeen Hurme on työskennellyt juniorikiekkoilun parissa. == Tilastot == 1991–1992 Karhu-Kissat I-div. 43 11 12 23 20 – – – – – 1992–1993 Karhu-Kissat I-div. 41 12 10 22 20 – – – – – 1993–1994 Karhu-Kissat I-div. 43 27 35 62 24 – – – – – 1994–1995 Karhu-Kissat I-div. 16 6 3 9 6 – – – – – HIFK SM-liiga 26 1 3 4 8 3 1 0 1 0 1995–1996 HIFK SM-liiga 38 6 4 10 6 3 0 0 0 0 1996–1997 HIFK SM-liiga 46 19 17 36 12 – – – – – 1997–1998 HIFK SM-liiga 47 13 20 33 8 9 2 0 2 2 1998–1999 HIFK SM-liiga 52 22 15 37 20 9 2 1 3 0 1999–2000 HIFK SM-liiga 47 11 10 21 0 9 3 1 4 6 2000–2001 HIFK SM-liiga 47 8 10 18 14 4 0 2 2 2 2001–2002 Blues SM-liiga 56 9 14 23 22 3 1 0 1 2 2002–2003 Blues SM-liiga 51 22 17 39 30 7 2 4 6 0 2003–2004 Blues SM-liiga 54 9 10 19 24 9 0 1 1 6 2004–2005 Blues SM-liiga 33 10 6 16 20 – – – – – 2005–2006 Blues SM-liiga 47 12 9 21 40 7 1 0 1 14 2006–2007 Blues SM-liiga 45 13 11 24 40 9 2 4 6 8 2007–2008 TPS SM-liiga 51 13 11 24 38 2 0 0 0 4 14 kautta yhteensä SM-liiga 640 168 157 325 282 74 14 13 27 44 ==Lähteet== * Jatkoajan profiili * ===Viitteet=== Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Silver

Silver () voi viitata esimerkiksi seuraaviin: *Silver, televisiokanava *Silver, Messengers-yhtyeen studioalbumi *Silver, Ville Pusan albumi *Silver, Circlen EP-levy *Silver, norjalainen glam-punkrock-yhtye *The Silver, suomalainen noice-yhtye *Silver, eurooppalainen taidemuoto *Silver, suomalainen venemerkki * Silver, videopeli *Silver, Gotthardin albumi ==Paikkakuntia== *Silver (Arkansas) *Silver (Etelä-Carolina) *Silver (Texas) ==Sukunimenä== *Adam Silver (s. 1962), yhdysvaltalainen lakimies ja NBA- koripalloliigan komissaari *Annon Lee Silver (1938–1971), kanadalainen oopperalaulaja *Beverly Silver, yhdysvaltalainen sosiologian professori *Elli Elisabeth Silver, Musa Silver (1907–2000), suomalainen oopperalaulaja ja diplomaatti *Gertrude Tompkins Silver (1912–1944), yhdysvaltalainen lentäjä *Horace Silver (1928–2014), yhdysvaltalainen jazz-pianisti ja säveltäjä *Joel Silver (s. 1952), yhdysvaltalainen elokuvatuottaja ja ohjaaja *John Silver (s. 1950), englantilainen Genesis-yhtyeen rumpali *Josh Silver (s. 1962), yhdysvaltalainen kosketinsoittaja *Long Dong Silver (s. 1960), brittiläinen pornonäyttelijä *Ron Silver (1946–2009), yhdysvaltalainen näyttelijä *Scott Silver (s. 1964), yhdysvaltalainen käsikirjoittaja ja ohjaaja *Selena Silver (s 1979), australialainen pornonäyttelijä *Spencer Silver (1941–2021), yhdysvaltalainen kemisti *Stacy Silver (s. 1981), tšekkiläinen pornonäyttelijä ja alastonmalli *Susan Silver, oik. Susan Laine (s. 1982), suomalainen erotiikka-alan ammattilainen *Warren M. Silver (s. 1948), yhdysvaltalainen lakimies, Mainen korkeimman oikeuden jäsen. ==Kuvitteellisia hahmoja== *Silver the Hedgehog, hahmo Sonic the Hedgehog -pelisarjassa
Jade Johnson

Jade Linsey Johnson (s. 7. kesäkuuta 1980 Lontoo, Yhdistynyt kuningaskunta) on brittiläinen yleisurheilija, joka on erikoistunut pituushyppyyn. Johnson voitti hopeaa vuonna 2002 Kansainyhteisön kisoissa Manchesterissa ja Euroopan- mestaruuskilpailuissa Münchenissä. Hän sijoittui neljänneksi vuoden 2003 maailmanmestaruuskilpailuissa Pariisissa. Hän oli seitsemäs sekä Ateenan 2004 että Pekingin 2008 olympialaisissa.Hän hyppäsi ennätyksensä 681 Annecyssa 22. kesäkuuta 2008. Johnson on allerginen hiekalle.Jumping ahead of the competition BBC Sports == Lähteet == Luokka:Brittiläiset pituushyppääjät Luokka:Vuonna 1980 syntyneet Luokka:Elävät henkilöt
Erica Johansson

Erica Johansson (s. 5. helmikuuta 1974 Mölndal) on entinen ruotsalainen pituushyppääjä. Johansson oli erittäin lupaava juniorina. 15-vuotiaana hän hyppäsi 6,50 m, joka sivusi silloista Ruotsin ennätystä. Vuotta myöhemmin hän voitti hopeaa vuoden 1990 juniorien maailmanmestaruuskilpailuissa. Vuonna 1992 hän voitti juniorien maailmanmestaruuden. Hänen ainoa menestyksensä aikuisten tasolla on mestaruus vuoden 2000 sisäratojen Euroopan-mestaruuskilpailuissa. 5\. heinäkuuta 2000 Johansson hyppäsi Lausannessa voimassa olevan Ruotsin ennätyksen 6,99 m. Kolmiloikkaa hän hyppäsi parhaimmillaan 13,95 (1999) ja juoksi 100 m aikaan 11,88 (1997). Johansson lopetti urheilu-uransa kauden 2001 päätteeksi. == Henkilökohtaiset ennätykset == *pituushyppy – 699 (2000) NR *korkeushyppy – 178 (1989) *kolmiloikka – 13,95 (1999) *100 m – 11,88 (1997) *200 m – 23,75 (1997) *800 m – 2.21,95 (1989) *100 m aidat – 13,63 (1998) *400 m aidat – 58,86 (1994) == Lähteet == Luokka:Ruotsalaiset pituushyppääjät Luokka:Vuonna 1974 syntyneet Luokka:Elävät henkilöt
Teräsmiehen poika

Teräsmiehen poika oli Kirja-Mono Oy:n julkaisema sarjakuvalehti vuosina 1961–1969. Lehti ilmestyi kerran kuukaudessa, vuonna 1961 ilmestyi yksi ja 1969 kolme numeroa. Lehden nimihenkilö oli Teräsmies nuorena 1900-luvun Smallvillessä, ei varsinainen Teräsmiehen poika. Kirja-Monon lopetettua toimintansa Kustannus Oy Williams julkaisi jatkoa vuosina 1969–1972 nimellä Teräspoika. Lehdessä julkaistiin Superboy- ja Adventure Comics -lehtien materiaalia. ==Kirjoittajia== *Otto Binder *Robert Bernstein *E. Nelson Bridwell *Edmond Hamilton *Jim Shooter ==Piirtäjiä== *John Forte *George Papp *Curt Swan ==Katso myös== *Avaruussankarien legioona ==Aiheesta muualla== *DC- lehdet Suomessa: Teräsmiehen poika Luokka:Teräsmies Luokka:Ilmestymästä lakanneet suomalaiset sarjakuvalehdet Luokka:DC Comics -sarjakuvalehdet
Teräspoika

Teräspoika voi tarkoittaa seuraavia asioita: *Teräspoika, suomalainen sarjakuvalehti *Teräspoika eli Conner Kent, DC Comicsin sarjakuvissa esiintyvä supersankari *Teräspoika eli Jon Kent, DC Comicsin sarjakuvissa esiintyvä supersankari, Teräsmiehen ja Lois Lanen biologinen poika *Superboy, yhdysvaltalainen televisiosarja *Superboy, DC Comicsin julkaisema sarjakuvalehti nuoren Teräsmiehen seikkailuista.
Ranskan Grand Prix 2004

Ranskan Grand Prix 2004 oli Formula 1 -sarjan osakilpailu, joka ajettiin 4. heinäkuuta 2004 Magny-Coursin radalla Ranskassa. Kilpailun voitti Ferrarilla ajanut Michael Schumacher, jolle voitto oli kauden yhdeksäs. Mclaren otti käyttöön uuden MP4-19B mallin. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 70 1.30.18,133 2 10 2 8 Fernando Alonso Renault 70 + 8,329 1 8 3 2 Rubens Barrichello Ferrari 70 + 31,622 10 6 4 7 Jarno Trulli Renault 70 + 32,082 5 5 5 9 Jenson Button BAR-Honda 70 + 32,484 4 4 6 5 David Coulthard McLaren- Mercedes 70 + 35,520 3 3 7 6 Kimi Räikkönen McLaren-Mercedes 70 + 36,230 9 2 8 3 Juan Pablo Montoya Williams-BMW 70 + 43,419 6 1 9 14 Mark Webber Jaguar- Cosworth 70 + 52,394 12 10 4 Marc Gené Williams-BMW 70 + 58,166 8 11 15 Christian Klien Jaguar-Cosworth 69 + 1 krs. 13 12 11 Giancarlo Fisichella Sauber-Petronas 69 + 1 krs. 15 13 12 Felipe Massa Sauber-Petronas 69 + 1 krs. 16 14 16 Cristiano da Matta Toyota 69 + 1 krs. 11 15 17 Olivier Panis Toyota 68 + 2 krs. 14 16 18 Nick Heidfeld Jordan-Ford 68 + 2 krs. 17 17 19 Giorgio Pantano Jordan-Ford 67 + 3 krs. 18 18 20 Gianmaria Bruni Minardi- Cosworth 66 + 4 krs. 19 Kesk. 21 Zsolt Baumgartner Minardi-Cosworth 31 Ulosajo 20 Kesk. 10 Takuma Satō BAR-Honda 15 Moottori 7 Lähde: Lähde: Lähde: Lähde: Lähde: Lähde: Lähde: Lähde: == Muuta == *Marc Genen ensimmäinen kilpailu Williamsilla. *Rubens Barrichello saavutti 400 MM-pisteen rajan == Lähteet == Luokka:Formula 1 -kausi 2004 Luokka:Ranskan Grand Prix
Audouin Dollfus

Audouin Charles Dollfus (s. 12. marraskuuta 1924 – 1. lokakuuta 2010) oli ranskalainen tähtitieteilijä, joka löysi Saturnuksen kuun Januksen vuonna 1966. Hän valmistui Pariisin yliopistosta, ja hänen mukaansa on nimetty asteroidi 2451 Dollfus. Dollfus aloitti vuonna 1945 uransa Pariisin observatoriossa. Hän erikoistui Aurinkokunnan tutkimiseen. Hän löysikin tutkimuksissaan Saturnuksen Janus-kuun vuonna 1966. Dollfus kehitti myös uusia havaintotekniikoita, joissa hän käytti esimerkiksi valon polarisaatiota. Dollfus sai urastaan useilla palkintoja. Vuonna 1973 hän sai Galbertin tähtitieteen palkinnon ja vuonna 1988 Ranskan tiedeakatemian palkinnon. Vuonna 1993 hänelle myönnettiin Ranskan tähtitieteen yhdistyksen suurin kunnianosoitus Jules Jansen -palkinto. == Lähteet == == Aiheesta muualla == * Luokka:Ranskalaiset tähtitieteilijät Luokka:Vuonna 1924 syntyneet Luokka:Vuonna 2010 kuolleet
Britannian Grand Prix 2004

Britannian Grand Prix 2004 (virallisesti LVII Foster's British Grand Prix) oli Formula 1 -kauden 2004 11. osakilpailu, joka ajettiin 11. heinäkuuta 2004 Silverstonen radalla Englannissa. Kilpailun voitti Ferrarilla ajanut Michael Schumacher, jolle voitto oli kauden kymmenes ja uran 80:s. == Ennakkotunnelmia == Helsingin Grand Casinolla 12. kesäkuuta Suomen toiseksi Foster's Grid Girliksi valittu Niina Siljamäki, pääsi edustamaan Suomea Britannian osakilpailussa.Fostersgridgirl.com Ennen viikonlopun alkua saatiin ikäviä uutisia kun Minardin urheilutoimenjohtaja John Walton menehtyi 9. heinäkuuta. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin poismenoa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 60 1.24.42,700 4 10 2 6 Kimi Räikkönen McLaren-Mercedes 60 + 2,130 1 8 3 2 Rubens Barrichello Ferrari 60 + 3,114 2 6 4 9 Jenson Button BAR-Honda 60 + 10,683 3 5 5 3 Juan Pablo Montoya Williams-BMW 60 + 12,173 7 4 6 11 Giancarlo Fisichella Sauber-Petronas 60 + 12,888 20 3 7 5 David Coulthard McLaren-Mercedes 60 + 19,668 6 2 8 14 Mark Webber Jaguar-Cosworth 60 + 23,701 9 1 9 12 Felipe Massa Sauber-Petronas 60 + 24,023 10 10 8 Fernando Alonso Renault 60 + 24,835 16 11 10 Takuma Satō BAR-Honda 60 + 33,736 8 12 4 Marc Gené Williams-BMW 60 + 34,303 11 13 16 Cristiano da Matta Toyota 59 + 1 krs. 12 14 15 Christian Klien Jaguar- Cosworth 59 + 1 krs. 13 15 18 Nick Heidfeld Jordan-Ford 59 + 1 krs. 15 16 20 Gianmaria Bruni Minardi-Cosworth 56 + 4 krs. 18 Kesk. 19 Giorgio Pantano Jordan-Ford 47 Ulosajo 14 Kesk. 7 Jarno Trulli Renault 39 Jousitus 5 Kesk. 21 Zsolt Baumgartner Minardi-Cosworth 29 Moottori 19 Kesk. 17 Olivier Panis Toyota 16 Sammutin 17 Lähde: Lähde: Lähde: Lähde: Lähde: Lähde: Lähde: Lähde: == Muuta == * Olivier Panisin aika hylättiin, koska hän esti Felipe Massaa tämän nopealla kierroksella. * Fernando Alonson, Giancarlo Fisichellan, Gianmaria Brunin ja Zsolt Baumgartnerin sijoitusta pudotettiin kymmenellä moottorivaihdon takia. * Marc Genen uran viimeinen kilpailu. == Lähteet == Luokka:Formula 1 -kausi 2004 Luokka:Britannian Grand Prix
Richard Olney

Richard Olney (15. syyskuuta 1835 Oxford, Massachusetts – 8. huhtikuuta 1917 Boston, Massachusetts) oli yhdysvaltalainen lakimies ja poliitikko. Olney valmistui Harvardin yliopiston oikeustieteellisestä tiedekunnasta 1858. Hän istui Massachusettsin osavaltion edustajainhuoneessa vuonna 1874. Maaliskuussa 1893 hänet nimitettiin Yhdysvaltain oikeusministeriksi presidentti Grover Clevelandin hallintoon. Walter Q. Greshamin kuoltua vuonna 1895 Olneystä tuli hänen seuraajansa ulkoministerinä. Clevelandin presidenttikauden päätyttyä vuonna 1897 Olney palasi asianajajaksi. == Lähteet == Luokka:Yhdysvaltain oikeusministerit Luokka:Yhdysvaltain ulkoministerit Luokka:Yhdysvaltalaiset demokraattipoliitikot Luokka:Vuonna 1835 syntyneet Luokka:Vuonna 1917 kuolleet
Marcel Domingo

Marcel Domingo (15. tammikuuta 1924 – 10. joulukuuta 2010) oli ranskalainen jalkapalloilija ja jalkapallovalmentaja. Hän oli aktiivisen peliuransa aikana (1944–1958) pelipaikaltaan maalivahti. Domingo vietti osan urastaan Espanjassa, ja hän olikin kausilla 1948–1949 ja 1952–1953 Espanjan pääsarjan paras maalivahti (Zamora) päästettyjen maalien keskiarvossa mitattuna. == Seurat == === Ammattilaispelaajana === * OGC Nice (1944–1945) * Stade Français FC (1945–1948) * Espanyol de Barcelona (1948–1949) * Atlético de Madrid (1949–1951) * OG Nice (1951–1952) * Espanyol Barcelona (1952–1956) * Olympique de Marseille (1956–1958) === Valmentajana === * Córdoba CF (1967–1968) * Granada CF (1968) * Atlético de Madrid (1969–1972) * CD Malaga (1972–1975) * Burgos CF (1975–1977) * Valencia CF (1977–1979) * Atlético de Madrid (1980) * OGC Nice (1981–1982) * RCD Mallorca (1983–1984) * Nîmes Olympique (1984–1986) ==Lähteet== Luokka:Ranskalaiset jalkapallomaalivahdit Luokka:Ranskalaiset jalkapallovalmentajat Luokka:Vuonna 1924 syntyneet Luokka:Vuonna 2010 kuolleet
Saksan Grand Prix 2004

Saksan Grand Prix 2004 oli Formula 1 -sarjan osakilpailu, joka ajettiin 25. heinäkuuta 2004 Hockenheimringilla Saksassa. Kilpailun voitti Ferrarilla ajanut Michael Schumacher, jolle voitto oli kauden yhdestoista. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 66 1.23.54,848 1 10 2 9 Jenson Button BAR-Honda 66 + 8,388 13 8 3 8 Fernando Alonso Renault 66 + 16,351 5 6 4 5 David Coulthard McLaren-Mercedes 66 + 19,231 4 5 5 3 Juan Pablo Montoya Williams-BMW 66 + 23,055 2 4 6 14 Mark Webber Jaguar-Cosworth 66 + 41,108 11 3 7 4 Antônio Pizzonia Williams-BMW 66 + 41,956 10 2 8 10 Takuma Satō BAR-Honda 66 + 46,842 8 1 9 11 Giancarlo Fisichella Sauber-Petronas 66 + 1.07,102 14 10 15 Christian Klien Jaguar-Cosworth 66 + 1.08,578 12 11 7 Jarno Trulli Renault 66 + 1.10,258 6 12 2 Rubens Barrichello Ferrari 66 + 1.13,252 7 13 12 Felipe Massa Sauber-Petronas 65 + 1 krs. 16 14 17 Olivier Panis Toyota 65 + 1 krs. 9 15 19 Giorgio Pantano Jordan-Ford 63 + 3 krs. 17 16 21 Zsolt Baumgartner Minardi-Cosworth 62 + 4 krs. 20 17 20 Gianmaria Bruni Minardi- Cosworth 62 + 4 krs. 19 Kesk. 18 Nick Heidfeld Jordan-Ford 42 Ohjautuvuus 18 Kesk. 16 Cristiano da Matta Toyota 38 Rengasrikko 15 Kesk. 6 Kimi Räikkönen McLaren-Mercedes 13 Takasiipi/Ulosajo 3 == Muuta == *Paalupaikka: Michael Schumacher – 1.13,306 *Nopein kierros: Kimi Räikkönen – 1.13,780 (kierroksella 10) *Jenson Button starttasi kilpailuun ruudusta 13 moottorivaihdon takia. *Kierrosmäärää vähennettiin yhdellä uusintalähdön takia. *Ferrarin 700:s Grand Prix *Cristiano da Mattan uran viimeinen kilpailu. * Antônio Pizzonian ensimmäinen kilpailu Williamsilla ja ensimmäiset MM-pisteet. == Lähteet == Luokka:Formula 1 -kausi 2004 Luokka:Saksan Grand Prix
Agata Karczmarek

Agata Karczmarek (o.s. Jaroszek, 29. marraskuuta 1963 – 18. heinäkuuta 2016) oli puolalainen pituushyppääjä ja telinevoimistelija. Hän kilpaili aluksi telinevoimistelijana ja osallistui muun muassa Moskovan kesäolympialaisiin 1980 sijoittuen parhaimmillaan moniottelussa seitsemänneksi. Hän siirtyi yleisurheilun pariin ja voitti pronssia pituushypyssä vuoden 1997 sisäratojen MM-kilpailuissa. Hänen ennätyksensä oli 698 cm, jonka hän hyppäsi Lublinissa vuonna 1988. Hän lopetti urheilu-uransa vuonna 2000. == Aiheesta muualla == * Agata Jaroszek-Karczmarek Bio, Stats and Results Olympics at Sports- Reference.com * Luokka:Puolalaiset pituushyppääjät Luokka:Puolalaiset telinevoimistelijat Luokka:Vuonna 1963 syntyneet Luokka:Vuonna 2016 kuolleet
James Moody

James Moody (26. maaliskuuta 1925 – 9. joulukuuta 2010) oli yhdysvaltalainen jazz-saksofonisti ja -huilisti. Hänet tunnetaan parhaiten hitistä ”Moody’s Mood for Love”. Moody syntyi Savannah’ssa Georgiassa. Kasvaessaan New Jerseyssä hän ihastui saksofoniin kuultuaan George Holmes Taten, Don Byasin ja Count Basien kaltaisia artisteja. Hän liittyi Yhdysvaltain ilmavoimiin vuonna 1943. Päästyään ilmavoimista Moody ryhtyi soittamaan bebop-musiikkia Dizzy Gillespien kanssa. Vuonna 1948 hän teki ensimmäisen levytyksensä Blue Note Recordsille. Hän siirtyi samana vuonna Eurooppaan, jossa hän oli vuoteen 1952. Hän teki myöhemmällä urallaan yhteistyötä muiden muassa Gillespien ja Mike Longon kanssa. Moody jatkoi kansainvälisiä esiintymisiään yli 80-vuotiaaksi. Hänellä on puoliso Linda Moody, ja hän oli bahai-uskon seuraaja. == Lähteet == ==Aiheesta muualla== * James Moodyn muistokirjoitus Helsingin Sanomissa Luokka:Yhdysvaltalaiset jazzsaksofonistit Luokka:Yhdysvaltalaiset huilistit Luokka:Vuonna 1925 syntyneet Luokka:Vuonna 2010 kuolleet
Arne Domnérus

Sven Arne "Dompan" Domnérus (20. joulukuuta 1924 Solna – 2. syyskuuta 2008) oli ruotsalainen orkesterinjohtaja ja jazzmuusikko, jonka soittimia olivat alttosaksofoni ja klarinetti. Hän loi menestyksekkään uran sekä kotimaassaan että kansainvälisesti. Hänelle myönnettiin professorin arvo vuonna 2004. Domnéruksen ura kesti 60 vuotta. Hän esiintyi vielä 2006, ja tuorein albumi on vuodelta 2004. Hän levytti satakunta levyä. Ensimmäisen oman levyn Domnérus teki 1949, ja oman orkesterin hän perusti 1951. 1960-luvun jälkeen hän levytti myös kansanmusiikkia ja klassista ja hengellistä musiikkia. Domnérus esiintyi Suomessa viimeksi 1997. ==Lähteet== * Helsingin Sanomat 4.9.2008 s. C7 muistokirjoitus Artikkelin verkkoversio == Aiheesta muualla == * Arne Domnérus Allmusic.comissa Luokka:Ruotsalaiset jazzsaksofonistit Luokka:Jazzklarinetistit Luokka:Ruotsalaiset klarinetistit Luokka:Orkesterinjohtajat Luokka:Vuonna 1924 syntyneet Luokka:Vuonna 2008 kuolleet
Ali Ezzine

Ali Ezzine (s. 3. syyskuuta 1978 Beni M'Tir Nord) on marokkolainen estejuoksija.Ali Ezzine Hän voitti pronssia 3 000 m estejuoksussa vuoden 2000 kesäolympialaisissa Sydneyssä. Hän voitti hopeaa vuoden 2001 MM-kilpailuissa Edmontonissa ja pronssia vuoden 1999 MM-kilpailuissa Sevillassa. == Lähteet == Luokka:Marokkolaiset estejuoksijat Luokka:Marokkolaiset olympiamitalistit Luokka:Vuonna 1978 syntyneet Luokka:Elävät henkilöt
Georg Riedel

Georg Riedel (8. tammikuuta 1934 Karlovy Vary, Tšekkoslovakia – 25. helmikuuta 2024) oli ruotsalainen jazzmuusikko. Juutalaistaustainen Riedel syntyi Tšekkoslovakiassa, mutta asui nelivuotiaasta Ruotsissa. Riedel teki musiikillista yhteistyötä muiden muassa Jan Johanssonin ja Arne Domnéruksen kanssa, ja häntä kuullaan levytyksellä Jazz på svenska (1963). Jazzuransa ulkopuolella Riedel sävelsi musiikkia Astrid Lindgren -elokuviin. ==Diskografiaa== ===Elokuvamusiikkia=== *491 (1964) *Pippi Longstocking (1969) ( Jan Johansson) *Emil i Lönneberga (1971) *Nya hyss av Emil i Lönneberga (1972) *Emil och griseknoen (1973) *Karlsson on the Roof (1974) *The Children of Noisy Village (1986) *More About the Children of Noisy Village (1987) *Ved vejen (1988) *Trust Me (2010) == Lähteet == Luokka:Ruotsalaiset jazzmuusikot Luokka:Ruotsalaiset säveltäjät Luokka:Ruotsalaiset kontrabasistit Luokka:Jazzkontrabasistit Luokka:Vuonna 1934 syntyneet Luokka:Vuonna 2024 kuolleet
Djoudjin kansallinen lintujensuojelualue

thumb|250px|Merimetsoja Djoudissa Djoudjin kansallinen lintujensuojelualue () sijaitsee Senegal-joen kaakkoisrannalla Senegalissa. Alueen pinta-ala on 16 000 hehtaaria. Se koostuu erilaisista kosteikkoalueista, jotka ovat muuttolintujen suosiossa vaivalloisen Saharan ylityksen jälkeen. Alue on ollut Unescon maailmanperintöluettelossa vuodesta 1981. Alue tarjoaa suojapaikan noin kolmelle miljoonalle muuttolinnulle ja laajalle pesimälinnustolle, johon kuuluu muiden muassa pelikaani, ruskohaikara, afrikankapustahaikara, jalohaikara ja merimetso. Alueella talvehtii vuosittain 450–550 000 sorsaa (Anatidae), 250 000 sirriäistä, 20 000 karibianflamingoa, 3 000–12 000 pikkuflamingoa ja 2 500 kapustahaikaraa. Vuonna 1999 pelättiin poimukellussaniaisen (Salvinia molesta) leviävän hallitsemattomasti puistossa ja tukahduttavan muut kasvilajit. Kellussaniaisen leviämistä on torjuttu biologisesti kasvinsyöjien avulla. == Lähteet == == Aiheesta muualla == Luokka:Saint-Louisin alue Luokka:Senegalin kansallispuistot Luokka:Unescon maailmanperintökohteet Senegalissa
Näkökulma

Näkökulma on Zagros Manucharin ohjaama vuonna 2007 valmistunut suomalainen lyhytelokuva, joka kertoo nuoren somalimiehen sokeutumisen kauaskantoisista seurauksista. Tarina kertoo tragikoomisin keinoin, kuinka rasismi ja ystävyys synnyttävät ristiriitoja maahanmuuttajien välillä. Elokuvan ensi-ilta oli 30. syyskuuta 2007 Louhisalissa, Espoon Kulttuurikeskuksessa. Lyhytelokuva sai kunniamaininnan Digitaika-festivaaleilla 2007Vantaa – DigiTaika palkitsi digitaalisen taiteen osaajia. Vantaa.fi ja voitti Vasemmistonuorten dokumentti- ja lyhytelokuvakilpailun vuonna 2008.Vasemmistonuoret – Dokumentti- ja lyhytelokuvakilpailun voittaja kertoo erilaisuuden sietämisestä (19.2.2008) Samana vuonna lyhytelokuva sai myös ehdokkuuden Upcoming Scandinavia -kategoriassa Århus Festival Of Independent Arts -tapahtumassa TanskassaAFIA Film Festival mutta jäi palkinnoitta. ==Rooleissa== ==Lähteet== Luokka:Suomalaiset lyhytelokuvat Luokka:Suomalaiset independent-elokuvat Luokka:Vuoden 2007 suomalaiset elokuvat
Wardell Gray

Wardell Gray (13. helmikuuta 1921 – 25. toukokuuta 1955) oli yhdysvaltalainen bebop-tenorisaksofonisti. Hän syntyi Oklahomassa neljästä lapsesta nuorimpana ja muutti vuonna 1929 perheineen Detroitiin, Michiganiin. Gray opiskeli Cass Technical High Schoolissa, jonka hän jätti vuonna 1936 valmistumatta. Gray teki huomattavaa yhteistyötä muiden muassa Earl Hinesin, Count Basien ja Benny Goodmanin kanssa. Hän löytyi 34-vuotiaana autiomaasta kuolleena ja niskansa murtaneena; tapaus jäi selvittämättä.http://www.jazzitude.com/wardellgray_01.htm == Lähteet == Luokka:Yhdysvaltalaiset jazzsaksofonistit Luokka:Vuonna 1921 syntyneet Luokka:Vuonna 1955 kuolleet
Chano Pozo

Luciano "Chano" Pozo (7. tammikuuta 1915 Havanna – 2. joulukuuta 1948 New York) oli kuubalainen jazzmuusikko: perkussionisti, laulaja, tanssija ja säveltäjä. Hänet tunnetaan latinojazzista ja bebopista, joista jälkimmäistä hän levytti Dizzy Gillespien kanssa. Pozo muutti New Yorkiin 1947 ja pääsi Dizzy Gillespien yhtyeeseen. He tekivät yhdessä kappaleita, joista tuli latinojazzin klassikoita. Vuonna 1948 Pozo kuoli henkirikoksen uhrina New Yorkin Harlemissa. == Lähteet == ==Aiheesta muualla== * http://www.afrocubaweb.com/chanopozo.htm * http://www.elveraz.com/articulo151.htm Luokka:Kuubalaiset jazzmuusikot Luokka:Kuubalaiset henkirikosten uhrit Luokka:Vuonna 1915 syntyneet Luokka:Vuonna 1948 kuolleet